KOMISIJOS REGLAMENTAS (EB) Nr. 1238/2004
2004 m. liepos 5 d.
nukrypstantis nuo Reglamento (EB) Nr. 708/98 dėl intervencinių agentūrų vykdomo žaliavinių ryžių perėmimo, korekcijos sumų nustatymo ir taikytino kainų padidinimo bei sumažinimo nuostatų, susijusių su pristatymo intervencinėms agentūroms terminu 2003-2004 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo (1), ypač į jo 8 straipsnio b dalį,
kadangi:
(1)
Komisijos reglamente (EB) Nr. 708/98 (2) yra nustatytos intervencinių agentūrų vykdomo žaliavinių ryžių perėmimo sąlygos. Šio reglamento 6 straipsnio 1 dalyje numatyta, kad faktinis perėmimas turi įvykti ne vėliau kaip iki pasibaigiant antrajam mėnesiui nuo pasiūlymo gavimo ir jokiu būdu ne vėliau kaip einamųjų prekybos metų rugpjūčio 31 d.
(2)
Atsižvelgiant į po BŽŪP reformos atsiradusius suvaržymus, susijusius su rinkos organizavimu, ir kylančius dėl superkamų intervencijai kiekių apribojimo ryžių sektoriuje ir paskirstymo koeficientų nustatymo, intervencinėms agentūroms būtų sunku laikytis produktų pristatymui nustatyto termino. Todėl atitinkamai dėl einamųjų 2003-2004 prekybos metų turėtų būti priimta nuo galutinio termino, reikalaujančio, kad pristatymas įvyktų iki antro mėnesio pabaigos, leidžianti nukrypti nuostata.
(3)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 708/98 6 straipsnio 1 dalies nuostatų, 2003-2004 prekybos metais intervencinių agentūrų vykdomam perėmimui žaliaviniai ryžiai yra pristatomi ne vėliau kaip 2004 m. rugpjūčio 31 d.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 5 d.